Det endte med at han ble kastet av

Publisert Publisert 5. november 2014

IKKE LOV: Sofa og stoler i en handlevogn fikk både vakter og medpassasjerer til å heve øyenbrynene. Etter flere minutters diskusjon måtte mannen forlate Bybanen. Foto: 2211-TIPSER

En sjelden episode, sier Bybanens sikkerhetssjef.

Denne artikkelen er over fem år gammel

Bybanen som skulle til Lagunen ved 09-tiden onsdag, fikk problemer med å komme seg av gårde fra Byparken på grunn av en krangel om et flyttelass.

— Utrolig hva folk tar med seg på banen nå til dags. Hanfikk ikke lov og ble hissig. Vi sto lenge og ventet, sieret øyenvitne.

Maks 20 kilo

Sikkerhetssjef Trond Magne Målsnes i Keolis bekrefterhendelsen. Han sier at banen ble tre minutter forsinket.

Les også Her slår de til mot snikerne

Ifølge transportvedtektene til Skyss kan du fritt ta medhåndbagasje «med samla vekt på inntil 20 kgfor kvar billett. Bagasjen må plasserast slik at den ikkje sjenerer andrereisande eller hindrar på— og avstiging. Du kan også fritt ta med barnevogn,rullestol, ski og liknande dersom det er ledig plass».Sofaog stol er imidlertid ikke greit.

— Vi kan ikke ta med sånne ting av sikkerhetsmessigehensyn, sier Målsnes.

Detheter også i vedtektene at frakt av gods må «avtalast særskilt med operatør av transportmiddel.»

Sjelden episode

Sikkerhetssjefen sier at de av og til har situasjoner der folk prøverå få med seg større ting.

— Da må vognfører og trafikkledelsen være observante. Dennemannen ble avvist, men det var en sjelden episode. Det er ikke noe stort problem i det daglige, sier han.

20kilo bagasje tilsvarer cirka en full reisekoffert. Så hva skjer når Bybanen begynnerå gå til Flesland sommeren 2016?

— Dagens regelverk er gjeldende. Vi forholder osstil dette, sier Målsnes.

Kommunikasjonsrådgiver Ingrid Dreyer i Skyss er ikke bekymret for problemstillingen.

— Jeg tror vi ikke får se mye folk med overvekt på Bybanen. Hvis noen har med seg to kofferter, er det ikke et stort problem. Da skal vi være smidige, sier Dreyer.

Tips om Bybanen? Send MMS/SMS til 2211, eller skriv e-post

Publisert Publisert: 5. november 2014 13:14